sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAZIRLAR MAHKAMASINING “GʻARBDA ISHLAB CHIQARILGAN SAMOLYOTLARGA TEXNIK XIZMAT KOʻRSATISH MARKAZINI TASHKIL ETISH BOʻYICHA LOYIHANING IKKINCHI BOSQICHINI AMALGA OSHIRISH CHORA-TADBIRLARI TOʻGʻRISIDA” 2003-YIL 19-MAYDAGI 224-SON QARORIGA OʻZGARTIRISH KIRITISH TOʻGʻRISIDA
(resolution, 2021-02-22)

Gʻarbda ishlab chiqarilgan samolyotlarga xizmat koʻrsatishga doir yangi texnologiya jarayonlarini ildamlik bilan oʻzlashtirish va investitsiya loyihasi amalga oshirilishi ikkinchi bosqichini tugallash boʻyicha “Uzbekistan airways technics” avia korxonasi tomonidan koʻrsatilayotgan xizmatlar roʻyxatini D-Chock (ogʻir bazaviy xizmat koʻrsatish, taʼmirlash)gacha kengaytirish maqsadida Vazirlar Mahkamasi qaror qiladi: 1. Gʻarbda ishlab chiqarilgan samolyotlarga texnik xizmat koʻrsatish markazini tashkil etish loyihasini amalga oshirishning ikkinchi bosqichi boʻyicha Oʻzbekiston Respublikasi Tashqi iqtisodiy faoliyat milliy banki tomonidan “DZ BANK” kreditor bank tanlov asosida aniqlanganligi va qarz bitimi tuzilganligi maʼlumot uchun qabul qilinsin. 2. “Oʻzbekiston havo yoʻllari” milliy aviakompaniyasining “Gidro-Geratebau” kompaniyasi bilan tuzilgan kontraktning umumiy qiymatini 620,0 ming AQSh dollari summasiga kamaytirish va koʻrsatib oʻtilgan summani boʻyoqchilik angarini va kolibrlash stansiyasini zamonaviylashtirish va jihozlash, dok asbob-uskunalari sotib olish uchun “Lyuftganza Texnik AG” kompaniyasi bilan tuzilgan kontraktga koʻchirish toʻgʻrisidagi taklifiga rozilik berilsin. 3. Vazirlar Mahkamasining “Gʻarbda ishlab chiqarilgan samolyotlarga texnik xizmat koʻrsatish markazini tashkil etish boʻyicha loyihaning ikkinchi bosqichini amalga oshirish chora-tadbirlari toʻgʻrisida” 2003-yil 19-maydagi 224-son qarorining 2-bandi uchinchi xatboshida “4008,57” raqamlari “4628,57” raqamlari bilan, “1516,43” raqamlari “896,43” raqamlari bilan almashtirilsin. 4. Loyihani amalga oshirish bosqichlari tuzilmasi oʻzgarganligini hisobga olib “Oʻzbekiston havo yoʻllari” milliy aviakompaniyasi loyihaning uchinchi bosqichini amalga oshirishga tayyorgarlik koʻrishda belgilangan tartibda tasdiqlash uchun texnik-iqtisodiy asoslarga tegishli tuzatishlar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.F.Fayzullayev zimmasiga yuklansin.
“SIFAT” OʻZBEKISTON PAXTA TOLASINI SERTIFIKATLASh MARKAZI FAOLIYATINI TAKOMILLAShTIRISh TOʻGʻRISIDA
(resolution, 2018-05-11)

Oʻzbekiston Respublikasi Prezidentining “Respublika davlat boshqaruvi organlari tizimini takomillashtirish toʻgʻrisida” 2003-yil 9-dekabrdagi PF-3358-son Farmonini bajarish yuzasidan Vazirlar Mahkamasi qaror qiladi: 1. Belgilab qoʻyilsinki, quyidagilar Oʻzbekiston Respublikasi Vazirlar Mahkamasi huzuridagi “Sifat” Oʻzbekiston paxta tolasini sertifikatlash markazining asosiy vazifalari hisoblanadi: belgilangan standartlar, metodikalar, qoidalar, kontraktlar, shartnomalarga hamda respublika hududida paxta tolasini ishlab chiqarish va saqlash joylarida uning sifatiga qoʻyiladigan talablarni nazarda tutuvchi boshqa bitimlarga muvofiq paxta tolasini sertifikatlash va uning sifatini nazorat qilish; respublika paxta tozalash zavodlarida paxta tolasi turkumlari massasini nazorat qilish; jahon bozori va ichki bozor talablariga muvofiq paxta tolasini sertifikatlash va uning sifatini nazorat qilish tizimini rivojlantirish va taʼminlash boʻyicha amaliy va ilmiy faoliyatni amalga oshirish; paxta tozalash sanoati korxonalarini, paxta tolasi va momiq xaridorlarini va boshqa tashkilotlarni sertifikatlanadigan mahsulotning standart namunalari bilan taʼminlash; paxta mahsulotini sertifikatlash, tasniflash, sinash usullari boʻyicha mutaxassislar tayyorlash. 2. Quyidagilar: 3. Markaz bosh direktoriga, zaruriyat boʻlganda, Markaz markaziy apparatining tuzilmasiga xodimlarning belgilangan cheklangan umumiy soni va ularning taʼminoti uchun ajratiladigan mablagʻlar doirasida oʻzgartirishlar kiritish huquqi berilsin. 4. Oʻzbekiston Respublikasi Vazirlar Mahkamasining “Sifat” Oʻzbekiston paxta tolasini sertifikatlash markazini tashkil etish toʻgʻrisida” 1998-yil 20-martdagi 122-son qarorining (Oʻzbekiston Respublikasi QT, 1998-y., 3-son, 11-modda) 2, 3, 4 va 8-bandlari hamda qarorga 1 va 2-ilovalar oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
BIRJA SAVDOLARIDA YoQILGʻI MAZUTINI SOTISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2008-04-27)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq, qaror qilamiz: 1. “Birja savdolarida yoqilgʻi mazutini sotish tartibi toʻgʻrisida”gi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BIRJA SAVDOLARIDA DIZEL YoNILGʻISINI SOTISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2021-08-10)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq, qaror qilamiz: 1. “Birja savdolarida dizel yonilgʻisini sotish tartibi toʻgʻrisida”gi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Birja savdolarida avtomobil benzinini sotish tartibi toʻGʻrisidagi vaqtinchalik nizomni tasdiqlash Haqida
(resolution, 2021-08-10)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq, qaror qilamiz: 1. “Birja savdolarida avtomobil benzinini sotish tartibi toʻgʻrisida”gi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2004-05-06)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 2003-yil 6-oktabrda Bryussel shahrida imzolangan Oʻzbekiston Respublikasi Hukumati va Atom energiyasi boʻyicha Yevropa Hamjamiyati (Yevratom) oʻrtasida atom energiyasidan tinchlik yoʻlida foydalanish sohasidagi hamkorlik toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan ushbu xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari va tegishli vazirliklar hamda idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasi majburiyatlarining bajarilishi ustidan belgilangan tartibda nazoratni taʼminlasinlar.
XALQARO SHARTNOMANI TASDIQLASH TOʻGʻRISIDA
(resolution, 2004-05-06)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 2004-yil 7-aprelda Riga shahrida imzolangan Oʻzbekiston Respublikasi Hukumati bilan Latviya Respublikasi Hukumati oʻrtasida noqonuniy boʻlib turgan shaxslarni qayta qabul qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi mazkur xalqaro shartnomaning kuchga kirishi uchun zarur boʻlgan ichki davlat tartib-taomillarining Oʻzbekiston Respublikasi tomonidan bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari, tegishli vazirlik va idoralar rahbarlari ushbu xalqaro shartnoma kuchga kirganidan keyin Oʻzbekiston Respublikasining oʻz majburiyatlari bajarilishi ustidan nazoratni belgilangan tartibda taʼminlasinlar.
MAShINASOZLIK TARMOGʻINI ISLOH QILISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Xoʻjalik boshqaruvi organlari tizimini takomillashtirish toʻgʻrisida” 2003-yil 22-dekabrdagi PF–3366-son Farmoniga muvofiq hamda mashinasozlik tarmogʻida iqtisodiy islohotlarni yanada chuqurlashtirish va raqobatni rivojlantirish maqsadida Vazirlar Mahkamasi qaror qiladi: 1. “Oʻzmashsanoat” uyushmasi qatnashchilari umumiy yigʻilishi tomonidan uni tugatish toʻgʻrisida qaror qabul qilinganligi maʼlumot uchun qabul qilinsin. 2. “Oʻzmashsanoat” uyushmasini tugatish bilan bogʻliq ishlarni muvofiqlashtirish uchun 1-ilovaga muvofiq tarkibda ishchi komissiya tashkil etilsin. Ishchi komissiya ikki oy muddatda “Oʻzmashsanoat” uyushmasini qonun hujjatlarida belgilangan tartibda tugatish chora-tadbirlari amalga oshirilishini taʼminlasin. 3. Oʻzbekiston Respublikasi Mehnat va aholini ijtimoiy muhofaza qilish vazirligi ishchi komissiya bilan birgalikda “Oʻzmashsanoat” uyushmasi tugatilishi munosabati bilan boʻshab qolayotgan xodimlarni ishga joylashtirish chora-tadbirlarini koʻrsin. 4. Tugatilayotgan “Oʻzmashsanoat” uyushmasi tarkibiga kirgan korxonalarning aksiyalarining davlat paketlari ular professional boshqaruvchi kompaniyalarga ishonchli boshqaruvga berilgungacha 2-ilovaga muvofiq kompaniyalar va uyushmalarga berilsin. 5. “Vostok” davlat ilmiy-ishlab chiqarish birlashmasi hamda “Toshkent asbobsozlik texnologiya byurosi” davlat unitar korxonasi negizida Oʻzbekiston Respublikasi Vazirlar Mahkamasiga boʻysunadigan “Vostok” davlat ilmiy-ishlab chiqarish birlashmasi tashkil etilsin. “Vostok” davlat ilmiy-ishlab chiqarish birlashmasi bir oy muddatda birlashmaning yangi Ustavini ishlab chiqsin va tasdiqlash uchun Vazirlar Mahkamasiga taqdim etsin. 6. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar agentligi, boshqa vazirliklar va idoralar oʻn kun muddatda idoraviy normativ hujjatlarga hamda 2004-yil uchun moʻljallangan moddiy-qiymat balanslariga mazkur qarordan kelib chiquvchi tegishli oʻzgartirishlar kiritsinlar. 7. Oʻzbekiston Respublikasi Vazirlar Mahkamasining “Oʻzbekiston mashinasozlik korxonalari (“Oʻzmashsanoat”) uyushmasini tashkil etish va uning faoliyati masalalari toʻgʻrisida” 1994-yil 19-martdagi 147-son qarori oʻz kuchini yoʻqotgan deb hisoblansin. 8. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida bir oy muddatda Vazirlar Mahkamasiga takliflar kiritsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin.
IKKINCHI JAHON URUSHI QATNASHCHILARINI RAGʻBATLANTIRISH TOʻGʻRISIDA
(resolution, 2021-02-22)

Umumxalq bayrami — 9-may — Xotira va Qadrlash kuni oʻtkazilishi, shuningdek 1941—1945-yillardagi Ikkinchi jahon urushida fashizm ustidan qozonilgan Gʻalabaning 59 yilligi, 2004-yilning “Mehr va muruvvat yili” deb eʼlon qilinganligi munosabati bilan va urush qatnashchilarini moddiy ragʻbatlantirish maqsadida Vazirlar Mahkamasi qaror qiladi: 1. Ikkinchi jahon urushi nogironlari va qatnashchilariga 18000 (oʻn sakkiz ming) soʻm miqdorida bir yoʻla beriladigan pul mukofoti belgilansin. 2. Ushbu qarorni roʻyobga chiqarish bilan bogʻliq sarf-xarajatlar respublika budjeti mablagʻlari hisobidan amalga oshirilsin. 3. Oʻzbekiston Respublikasi Moliya vazirligi, Markaziy banki, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi hamda Milliy xavfsizlik xizmati mazkur pul mukofotlarining tantanali va bayramona vaziyatda topshirilishini taʼminlasinlar. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat ishlari vazirligi, Mudofaa vazirligi, Badiiy akademiya, Xotin-qizlar qoʻmitasi, “Maʼnaviyat va maʼrifat” jamoatchilik markazi, “Nuroniy” va “Mahalla” jamgʻarmalari, boshqa jamoat tashkilotlari bilan birgalikda Vatanimiz ozodligi va shaʼni himoyachilariga bagʻishlangan maxsus uchrashuvlar va maʼrifiy-badiiy kechalar oʻtkazsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va A.A. Azizxoʻjayev Qoraqalpogʻiston Respublikasi Vazirlar Kengashining Raisi, viloyatlar va Toshkent shahar hokimlari zimmasiga yuklansin.
“MAXSUSQOTIShMA” RESPUBLIKA TAShKILOTINI TUGATISh MASALALARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Xoʻjalik boshqaruvi organlari tizimini takomillashtirish toʻgʻrisida” 2003-yil 22-dekabrdagi PF–3366-son Farmonini bajarish yuzasidan Vazirlar Mahkamasi qaror qiladi: 1. “Maxsusqotishma” respublika tashkilotini tugatish boʻyicha ilovaga* muvofiq tarkibda komissiya tuzilsin. Komissiya “Maxsusqotishma” respublika tashkilotini qonun hujjatlarida belgilangan tartibda tugatishga doir kompleks chora-tadbirlarni amalga oshirsin. 2. Oʻzbekiston Respublikasi Mehnat va aholini ijtimoiy muhofaza qilish vazirligi komissiya bilan birgalikda “Maxsusqotishma” respublika tashkiloti tugatilishi munosabati bilan boʻshab qoladigan xodimlarni ishga joylashtirish chora-tadbirlarini koʻrsin. 3. “Maxsus servis uskuna” davlat korxonasi qonun hujjatlarida belgilangan tartibda Oʻzbekiston Respublikasi Fanlar akademiyasining Yadro fizikasi instituti tarkibiga berilsin. 4. Oʻzbekiston Respublikasi Iqtisodiyot vazirligi, Moliya vazirligi, boshqa vazirliklar va idoralar “Maxsusqotishma” respublika tashkilotini tugatish yuzasidan mazkur qarorda nazarda tutilgan tashkiliy tadbirlardan kelib chiqqan holda oʻn kun muddatda 2004-yilga moʻljallangan iqtisodiy koʻrsatkichlar va moddiy balanslarga tegishli oʻzgartirishlar kiritsinlar. 5. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida bir oy muddatda Vazirlar Mahkamasiga takliflar kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin.
OʻZBEKISTON DAVLAT TRANSPORT QURILIShI KORXONALARI UYuShMASI (“OʻZBEKTRANSQURILISh”)NI TUGATISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Xoʻjalik boshqaruvi organlari tizimini takomillashtirish toʻgʻrisida” 2003-yil 22-dekabrdagi PF–3366-son Farmoniga muvofiq Vazirlar Mahkamasi qaror qiladi: 1. Oʻzbekiston davlat transport qurilishi korxonalari uyushmasi (“Oʻzbektransqurilish”) qatnashchilari umumiy yigʻilishi tomonidan uni tugatish toʻgʻrisida qaror qabul qilinganligi maʼlumot uchun qabul qilinsin. 2. “Oʻzbektransqurilish” davlat uyushmasini tugatish bilan bogʻliq ishlarni muvofiqlashtirish uchun 1-ilovaga muvofiq tarkibda ishchi komissiya tashkil etilsin. 3. Ishchi komissiya: “Oʻzbektransqurilish” davlat uyushmasini qonun hujjatlarida belgilangan tartibda tugatish chora-tadbirlarini amalga oshirsin; tugatilayotgan “Oʻzbektransqurilish” davlat uyushmasi tarkibiga kirgan korxonalarda boshqaruv xodimlari sonini Vazirlar Mahkamasining “Davlat va xoʻjalik boshqaruvi respublika organlarining boshqaruv xodimlari sonini maqbullashtirish va qisqartirish toʻgʻrisida” 2004-yil 5-yanvardagi 1-son qaroriga muvofiq qisqartirsin. 4. Oʻzbekiston Respublikasi Mehnat va aholini ijtimoiy muhofaza qilish vazirligi ishchi komissiya bilan birgalikda “Oʻzbektransqurilish” davlat uyushmasi tugatilishi munosabati bilan ishdan boʻshab qolayotgan xodimlarni ishga joylashtirish chora-tadbirlarini koʻrsin. 6. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.F. Fayzullayev zimmasiga yuklansin. 1. Vazirlar Mahkamasining “Oʻzbekiston davlat transport qurilishi korxonalari uyushmasi (“Oʻzbektransqurilish”) faoliyatini tashkil etish masalalari toʻgʻrisida” 1993-yil 8-fevraldagi 65-son qarori. 2. Vazirlar Mahkamasining “Kapital qurilishni boshqarish tashkiliy tuzilmasini yanada takomillashtirish chora-tadbirlari toʻgʻrisida” 1998-yil 28-noyabrdagi 500-son qaroriga 3 va 4-ilovalar.
NEFT VA GAZ TARMOGʻINING ISHCHILAR TAʼMINOTI KORXONALARINI BOSHQARISH TUZILMASINI TAKOMILLASHTIRISH CHORA-TADBIRLARI TOʻGʻRISIDA
(resolution, 2004-04-27)

Vazirlar Mahkamasining “Oʻzbekneftgaz” milliy xolding kompaniyasining boshqaruv tuzilmasini takomillashtirish toʻgʻrisida” 2003-yil 21-oktabrdagi 460-son qarorini bajarish yuzasidan hamda respublika neft va gaz tarmogʻining ishchilar taʼminoti korxonalarini tashkil etish va boshqarish tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, “Oʻzbekneftgaz” milliy xolding kompaniyasi va ishchilar taʼminoti korxonalari aksiyadorlarining ishchilar taʼminoti funksiyalarini amalga oshiruvchi ilovaga muvofiq korxonalarni birlashtirish yoʻli bilan “Buxoroneftgazishchitaʼminot”, “Qashqadaryoneftgazishchitaʼminot”, “Vodiyneftgazishchitaʼminot” va “Toshneftgazishchitaʼminot” ochiq aksiyadorlik jamiyatlarini tashkil etish toʻgʻrisidagi taklifiga rozilik berilsin. 2. Quyidagilar: neft va gazni qidirish, burgʻulash, qazib chiqarish, tashish va qayta ishlash obyektlarida mashgʻul boʻlgan neft va gaz tarmogʻi xodimlarini oziq-ovqat va kundalik ehtiyoj tovarlari bilan taʼminlash; neft va gaz tarmogʻi obyektlariga tutash aholi punktlarida oziq-ovqat mahsulotlari bilan ulgurji va chakana savdo qilish va savdo shoxobchalarini kengaytirish; qishloq xoʻjaligi mahsulotlari yetishtiruvchi yordamchi xoʻjaliklarni rivojlantirish va yuritish “Buxoroneftgazishchitaʼminot”, “Qashqadaryoneftgazishchitaʼminot”, “Vodiyneftgazishchitaʼminot” va “Toshneftgazishchitaʼminot” ochiq aksiyadorlik jamiyatlarining asosiy vazifalari hisoblansin. 3. Oʻzbekiston Respublikasi Davlat mulki qoʻmitasi va “Oʻzbekneftgaz” milliy xolding kompaniyasi “Oʻzneftgazishchitaʼminot” aksiyadorlik kompaniyasini tugatish komissiyasi bilan birgalikda qayta tashkil etilayotgan aksiyadorlik jamiyatlarining ustav jamgʻarmalari Oʻzbekiston Respublikasi Prezidentining 2003-yil 24-yanvardagi PF–3202-son Farmoni talablariga muvofiq shakllantirilishini va yangi tashkil etilayotgan aksiyadorlik jamiyatlarining ustavlari belgilangan tartibda tasdiqlanishini taʼminlagan holda, ularda bir oy muddatda aksiyadorlarning umumiy yigʻilishlarini oʻtkazsinlar. 4. Belgilab qoʻyilsinki, “Buxoroneftgazishchitaʼminot”, “Qashqadaryoneftgazishchitaʼminot” va “Vodiyneftgazishchitaʼminot” ochiq aksiyadorlik jamiyatlarining davlatga tegishli aksiyalari paketlari “Oʻzgeoburgʻuneftgazqazibchiqarish” aksiyadorlik kompaniyasiga ishonchli boshqaruvga, “Toshneftgazishchitaʼminot” ochiq aksiyadorlik jamiyati aksiyalarining davlat paketi esa “Oʻztransgaz” aksiyadorlik kompaniyasiga ishonchli boshqaruvga, ular belgilangan tartibda professional boshqaruvchi kompaniyalarga ishonchli boshqaruvga berilgunga qadar beriladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T.Sultonov zimmasiga yuklansin.
LIZING XIZMATLARINI YANADA RIVOJLANTIRISH CHORA-TADBIRLARI TOʻGʻRISIDA
(resolution, 2021-02-22)

Lizing operatsiyalarini yanada rivojlantirish, ulardan korxonalarni tashkil etish va zamonaviylashtirish uchun samarali foydalanish, korxonalarni raqobatbardosh mahsulotlar ishlab chiqarishni koʻpaytirishni taʼminlovchi zamonaviy asbob-uskunalar va texnologiyalar bilan jihozlash maqsadida Vazirlar Mahkamasi qaror qiladi: 1. Soliq solinadigan daromadlar (foyda)ni aniqlashda lizingga oluvchilarning 2009-yil 1-yanvargacha lizingga olingan asosiy vositalar boʻyicha jami daromadidan amortizatsiya ajratmalari jami summasini, shu jumladan qonun hujjatlariga muvofiq tezlashtirilgan usul bilan hisoblangan summani chegirib tashlash huquqiga ega boʻlishiga doir tartib belgilab qoʻyilsin. Oʻzbekiston Respublikasi Davlat soliq qoʻmitasi ushbu qarorda belgilangan tartibga qatʼiy amal qilsin. 2. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda, 2004-yil 1-yanvardan boshlab barcha xoʻjalik yurituvchi subyektlar uchun Moliya-xoʻjalik faoliyati buxgalteriya hisobining yangi hisob-kitoblar rejasi joriy qilinishini hisobga olgan holda, ikki hafta muddatda Buxgalteriya hisobida lizing operatsiyalarini aks ettirish tartibini ishlab chiqsin va belgilangan tartibda tasdiqlasin. 3. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. III. Vazirlar Mahkamasining “Normativ hujjatlarni tasdiqlash toʻgʻrisida” 1998-yil 6-maydagi 194-son qarorida: a) qarorning toʻrtinchi xatboshi va qarorga 2-ilova oʻz kuchini yoʻqotgan deb hisoblansin; b) 1-ilovaning 8-bandi quyidagi tahrirda bayon qilinsin: “8. Lizingga beruvchi nomiga import boʻyicha keluvchi tovarlarni bojxonada rasmiylashtirishda deklarant yoki bojxona brokeri ularni qonun hujjatlariga muvofiq talab qilinadigan hujjatlar bilan birga bojxona organiga taqdim etadi”. IV. Vazirlar Mahkamasining “Notariuslarning ijro xatlariga asosan qarzni undirish soʻzsiz amalga oshiriladigan hujjatlar roʻyxatini tasdiqlash toʻgʻrisida” 2002-yil 18-yanvardagi 26-son qaroriga (Oʻzbekiston Respublikasi QT, 2002-y., 1-son, 4-modda) ilovaga quyidagi mazmundagi XI boʻlim qoʻshilsin: 15. Lizingga oluvchining qarzini tasdiqlovchi hujjatlar. Ijro xatlarini olish uchun quyidagilar taqdim etiladi: a) qarzni undirish va/yoki lizing obyektini talab qilib olishni amalga oshirishga asos boʻladigan lizing shartnomasining asl nusxasi; b) lizingga oluvchining lizingga beruvchi oldidagi qarzini tasdiqlaydigan ikki tomonlama taqqoslash dalolatnomasi; v) lizingga oluvchining ogohlantirishni olganligi toʻgʻrisidagi tilxati bilan birga qarzni qaytarish toʻgʻrisida ogohlantirish xatining nusxasi”.
T-6 ShAKLIDAGI BOJXONA DEKLARATSIYASINI TOʻLDIRISh VA RASMIYLAShTIRISh TARTIBI TOʻGʻRISIDAGI YOʻRIQNOMANI TASDIQLASh HAQIDA
(resolution, 2014-08-11)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga va Bojxona kodeksining 90-moddasiga (Oʻzbekiston Respublikasi Oliy Majlisi Axborotnomasi, 1998-yil № 2, 36-modda) muvofiq, Davlat bojxona qoʻmitasi qaror qiladi: 1. T-6 shaklidagi bojxona deklaratsiyasini toʻldirish va rasmiylashtirish tartibi toʻgʻrisidagi yoʻriqnoma ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin. 3. Mazkur qarorning ijrosini nazorat qilish Davlat bojxona qoʻmitasi raisi oʻrinbosari S. Nasirov zimmasiga yuklansin.